লালমনিরহাট, ১০ জুলাই (শীর্ষ নিউজ ডটকম): লালমনিরহাটের আদিতমারী উপজেলায় শাহীনুর ইসলাম সেলিম (১৮) নামে এক এইচএসসি পরীক্ষার্থী বিষপানে আত্মহত্যা করেছে। আজ রোববার সকালে রোগ যন্ত্রণা থেকে রেহাই পেতে সে কীটনাশক পান করে। তাকে হাসপাতালে নেয়ার পর দুপুরে তার মৃত্যু হয়।   জানা গেছে, জেলার আদিতমারী উপজেলার সারপুকর ইউনিয়নের টিপার বাজার গ্রামের মো. সামছুল ইসলাম পুত্র শাহীনুর  ইসলাম সেলিম দীর্ঘদিন ধরে শারীরিকভাবে অসুস্থ ছিল। রোগের যন্ত্রণায় আজ সে পরিবারের সকলের অজান্তে বাড়িতে থাকা কৃষিকাজে ব্যবহৃত কীটনাশক পান করে আত্মহত্যার চেষ্টা করে। পরিবারের সদস্যরা আশঙ্কাজনক অবস্থায় তাকে লালমনিরহাট সদর হাসপাতালে নিয়ে আসলে সেখানে তার মৃত্যু হয়।  নিহত শাহীনুর ইসলাম সেলিম লালমনিরহাট জেলা শহরের শেখ শফি উদ্দ্u200cিন কমার্স কলেজের এইচএসসি পরীক্ষার্থী ছিল। এ ব্যাপারে আদিতমারী থানায় ১টি ইউডি মামলা দায়ের হয়েছে।  (শীর্ষ নিউজ ডটকম/প্রতিনিধি/ওআর/আরআর/২০.৪৬ ঘ.)